b'\n_START_ARTICLE_\nSlezenovke\n_START_SECTION_\nRaz\xc5\xa1irjenost\n_START_PARAGRAPH_\nPomembne so zlasti v tropskih in subtropskih krajih.\n_START_SECTION_\nOpis\n_START_PARAGRAPH_\nMed slezenovkami so drevesa, grmi, ve\xc4\x8dina pa je zelnatih rastlin. Navadno so z veliki lepimi cvetovi, na katerih se jasno vidijo znamenja dru\xc5\xbeine: \xc5\xa1tevilni pra\xc5\xa1niki, ki so jim pra\xc5\xa1ne niti med seboj zrasle zelo visoko, tako da so pra\xc5\xa1nice nagnetene kot na vrhu stebri\xc4\x8da, ter pet prostih \xc4\x8da\xc5\xa1nih in ven\xc4\x8dnih listov. So mo\xc4\x8dno dlakave ali luskaste.\n_START_SECTION_\nListi in steblo\n_START_PARAGRAPH_\nListi so celi ali deljeni, s prilisti. Razvr\xc5\xa1\xc4\x8deni so spiralasto.\n_START_SECTION_\nCvet\n_START_PARAGRAPH_\nCvetovi slezenovk so veliki, dvospolni, zvezdaste oblike. So praviloma pet\xc5\xa1tevni - sestavljeni so iz petih obarvanih cvetnih listov, petih zelenih ven\xc4\x8dnih listov ter \xc5\xa1tevilnih pra\xc5\xa1nikov, ki obkro\xc5\xbeajo pesti\xc4\x8d. Plodnica je nadrasla.\n_START_SECTION_\nPlod in seme\n_START_PARAGRAPH_\nPlod je glavica ali pa razpade na posamezne plodi\xc4\x8de (\xc4\x8dlene).'